### | | | | --- | --- | | | | | --- | | **Teknik- og Miljøudvalget** 6. december 2018 Sagsnr. 710-2017-21544 Dok.nr. 710-2018-435479 Sagsbehandler DPCHAN | | 86.                 Anlægsbevilling til gennemførelse af affaldssorteringsordning i kommunale bygninger - Åbent

###

|  |  |
| --- | --- |
| Tidl. politisk behandling | BY, 24.04.18, pkt. 65 |
| Forventet sagsgang | BS-U, TM-U, SS-U, KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 1,6 mio. kr. til etablering af en affaldssorteringsordning i
kommunens institutioner og øvrige kommunale bygninger.

Birger Thomsen er en del af Budget 2019-22 (A-102).
Fremover skal der sorteres affald i henholdsvis papir og småt pap, emballage
(plastik, glas og metal) og restaffald. Sorteringsordningen indebærer
etableringsomkostninger til en samlet udgift på 1,6 mio. kr. over to år.

Daginstitutioner, administrationsbygninger, serviceholdet,
kulturhuse, sundhedscentre, kommunale haller, botilbud og plejecentre begynder
affaldssorteringen fra 1. februar 2019.

På skoleområdet påbegyndes sorteringen på fire pilotskoler
samt tilknyttede fritidstilbud i forbindelse med klimaugerne i april 2019. De
fire pilotskoler er Lilleåskolen, Haldum-Hinnerup Skolen, [adresse] og
Søndervangskolen. De øvrige skoler samt fritidstilbud i tilknytning til
skolerne tilsluttes ordningen i løbet af 2020.

Implementeringsprocessen er afhængig af, at de forskellige
leverandører af både indendørs og udendørs genbrugsløsninger kan levere det
nødvendige materiel som forudsat.

Der er udarbejdet en overordnet tidsplan for projektet i
2019, som fremgår af bilag 1.

**VURDERING**

Den fysiske etablering af de nødvendige indendørs- og
udendørsfaciliteter kan de fleste steder udføres på forholdsvis kort tid. Opsætning
af affaldsstativer og -sta-tioner kan i god tid planlægges i forhold til de
almindelige driftsopgaver, mens de bygningsmæssige tilpasninger er forholdsvis
små.

Det vurderes, at når de fysiske tiltag er udført, vil det
være muligt at indføre sorteringen (på nær skolerne) i perioden fra 1. februar
2019 til 1. april 2019. Alle enheder vil blive understøttet med vejledning og
materiale til instruktion af børn, bestyrelser, beboere og brugere.

På skoleområdet vil implementeringen af ordningen være mere
omfattende og tidskrævende end på de andre områder. Det skyldes, at sorteringen
her er afhængig af, at ca. 6.500 elever i det daglige motiveres til at sortere affaldet
på den rigtige måde. Det vurderes derfor hensigtsmæssigt, at sorteringen på
skolerne (de fire pilotskoler) starter i tilknytning til klimaugerne i april
2019.

[adresse] vil tage rundt i klasserne på skolerne i
forbindelse med introduktionen af den nye affaldsordning.

De fire pilotskoler er valgt for at sikre en bred
geografisk repræsentation og en variation mellem store og små skoler. Det
vurderes, at dette vil give det bedste grundlag for at opnå erfaringer i
forhold til implementeringen på de øvrige skoler.

**ØKONOMI**

I Budget 2019-2022 er der afsat rådighedsbeløb på 800.000
kr. i 2019 og 800.000 kr. i 2020. De samlede etableringsudgifter på i alt 1,6
mio. kr. i de to år er fordelt på følgende måde:

|  |  |
| --- | --- |
| Affaldsstativer og affaldsstationer | 975.000 kr. |
| Bygnings- og adgangsmæssige tilpasninger | 275.000 kr. |
| Implementering | 350.000 kr. |
| I alt | 1.600.000 kr. |

Der tages forbehold for, at der i forbindelse med
indførelsen af ordningen kan være brug for færre eller flere affaldsstativer og
-stationer end oprindeligt opgjort. Ligeledes kan behovet for bygnings- og
adgangsmæssige tilpasninger vise sig at være anderledes end planlagt. De endelige
udgifter til affaldsstativer og -stationer vil afhænge af det endelige tilbud,
som foreligger senest i december 2018.

Der er afledte driftsudgifter på 140.000 kr. i 2019 og
265.000 kr. i de efterfølgende år til containerleje og tømning samt til rengøringspersonalets
affaldshåndtering.

Alle udgifter er estimeret ud fra en forudsætning om, at der
indsamles forholdsvis den samme mængde af de tre affaldstyper som i de private
husstande. Holder denne forudsætning ikke, så kan det vise sig nødvendigt at
justere på størrelsen og antallet af containere samt frekvensen af tømninger.

**INDDRAGELSE**

Den overordnede planlægning og koordinering af den nye
affaldssorteringsordning udføres af en arbejdsgruppe, der er sammensat af
repræsentanter fra Børn og Skole, [adresse] og Favrskov Forsyning.

Der udpeges en eller flere kontaktpersoner fra hver
institutionstype – fx børnehaverne, plejehjem og botilbud. På de fire
pilotskoler udpeges en kontaktperson på hver skole.

Kontaktpersonerne skal bistå med bl.a.:

·
Tidsplan

·
Placering af affaldsstativer og -stationer

·
Behov for og udformning af skiltning

·
Tilrettelæggelse af information af brugere, borgere og/eller
personale, herunder eventuelle pædagogiske tiltag.

Institutionernes bestyrelser inddrages i nødvendigt omfang.

På skolerne aftales den nærmere inddragelse af lærere/pædagoger,
elever og forældre med kontaktpersonerne.

**INDSTILLING**

Direktøren for Børn og Skole indstiller til Byrådet:

1.   At Byrådet giver en
anlægsbevilling på 1,6 mio. kr. til igangsætning af affaldssorteringen i
kommunale institutioner og øvrige kommunale bygninger finansieret af de afsatte
rådighedsbeløb i 2019 og 2020.

**BESLUTNING**

**Bilag**

|  |  |
| --- | --- |
| Bilag 1: Overordnet tidsplan for implementering af affaldssortering | 710-2018-345264 |